als_Latn dik_Latn sag_Latn
Pensionet e huaja i nënshtrohen FSSH-sëPublikuar 5 months ago në Alsat-M
Pushteti i futi duart edhe tek pensionet e personave që kanë punuar jashtë vendit. Me ndryshimet më të reja të Ligjit për sigurim të obligueshëm social, pensionistët që marrin pensione nga jashtë patjetër do duhet të paguajnë në Fondin për Sigurime Shëndetësore (FSSH). Ky ndryshim ligjor vlen për personat që marrin pensione nga vendet me të cilat Maqedonia nuk ka marrëveshje për sigurim social. Ndryshimet morën dritë jeshile edhe nga deputetët. Deputeti i VMRO DPMNE-së, Dragan Cuklev thotë se për shkak të pensioneve të larta nga jashtë, thuajse të gjithë pensionistët dhe shfrytëzues të parave për invaliditet, janë shëruar privatisht, duke mos mbushur arkën shtetërore.“Që këta persona të nxiten të jenë pjesë e sigurimit shëndetësor obligues, që në njëfarë mënyre do të sillte të ardhura më të mëdha në arkën e shëndetësisë, me këto ndryshime ligjore propozohet ulje prej 13% e shkallës së përgjithshme, deri në 7.3%”, deklaroi Dragan Cuklev, VMRO-DPMNE.Zv/ministri i Financave Adrian Xheladini nuk dinte të thoshte se sa pensionistë janë përshirë me ndryshimet e reja dhe sa para nga llogaritë e pensionistëve do të derdhen në arkën shtetërore. Risi është edhe fakti se nuk do nevojitet më, dorëzimi i deklaratës për realizimin e të ardhurave neto, për vitin e kaluar. Kjo do të thotë se të gjithë personat e papunë, që fitojnë para nga projekte ose në baza të tjera, nuk do jenë të obligueshëm të dorëzojnë deklarata për realizimin e të ardhurave neto. Kjo risi, sipas deputetëve, miratohet që të shmangen deklaratat e rrejshme që kanë paraqitur deri tani qytetarët, pavarësisht se një pjesë e tyre kanë qenë ndëshkuar me padi penale për këtë shkelje. Verica Pavlloska
als_Latn als_Latn